jkorsvik/nowiki_second_scrape_merged huggingface dataset:
Nicola Vicentino

Nicola Vicentino (1511–1575/1576) var en italiensk komponist og musikkteoretiker, og en av sin tids mest visjonære musikere.
Vicentino kan ha studert hos Adrian Willaert i Venezia sammen med Cipriano de Rore og Carlo Gesualdo. Senere ble han  kapellmester i Ferrara, som var et senter for eksperimentell verdslig musikk på siste halvdel av 1500-tallet. Etter et kort opphold i Roma var han tilbake i Ferrara og senere i Siena. I 1563 ble han maestro di cappella ved katedralen i Vicenza  og to år senere i Milano, hvor han døde i pesten 1575–1576.
Selv om Vicentino skrev to bøker med madrigaler og motetter i en sofistikert harmonisk stil, fikk han størst betydning som musikkteoretiker. I hovedverket L' antica musica ridotta alle moderna prattica (Roma 1555) forsøkte han å knytte antikkens kromatiske og enharmoniske skalaer sammen med samtidens nyskapende verk som var i behov av et system for justering av tonehøyden i kromatiske intervaller.
Vicentino konstruerte blant annet et archicembalo, et mikrotonalt klaviatur med 36 tangenter i oktaven og laget et praktisk system for å skape kromatisk musikk med den middeltonetempereringen som var i bruk i renessansen – to hundre år før oppfinnelsen av temperert stemming. Han kan ha vært den første som nevnte volum som et ekspressivt musikalsk virkemiddel.


== Hovedverk ==
Vicentino, Nicola: L' antica musica ridotta alle moderna prattica, Rom 1555


== Referanser ==


== Eksterne lenker ==
(en) Nicola Vicentino – kategori av bilder, video eller lyd på Commons
Skogbrannene i Australia 2009

Skogbrannene i Australia 2009, engelsk Black Saturday bushfires, var en rekke branner, som herjet den australske delstaten Victoria fra lørdag 7. februar frem til 14. mars 2009. Brannene kostet totalt 173 mennesker livet mens 500 ble skadet Brannen ble i 2009 definert som Australias verste naturkatastrofe på 110 år.De verst rammede stedene var områdene nord for millionbyen Melbourne, hvor en rekke mindre byer, blant andre Kinglake, Maryville, Narbethong og Strathewen nesten ble lagt øde. Minst 2000 eiendommer brant ned. Over 430 000 hektar landområder brant ned, inkludert deler av 70 ulike nasjonalparker.Brannene oppstod på det verst tenkelige tidspunkt, midt i en kraftig hetebølge, og nettopp på en dag med de høyeste temperaturer, som var registrert i delstaten siden 1859. Brannårsakene ble vurdert til å være såvel en følge av lynnedslag som av ildspåsettelser. Den australske statsminister Kevin Rudd kalte i et TV-intervju de påsatte brannene for «massemord».I ettertid ble brannsikkerhetstiltak evaluert i det som ble kalt Victorian Bushfires Royal Commission, der omstendighetene og anbefalte sikkerhetstiltak rundt brannene ble evaluert.


== Referanser ==


== Eksterne lenker ==
(en) 2009 Victorian bushfires – kategori av bilder, video eller lyd på Commons 
Victorias politi
Kart over brannene
Nyhetsdekning av brannene
Stane Vidmar

Stane Vidmar (født 29. november 1891 i Ljubljana, død 28. juli 1957 i Ljubljana) var en jugoslavisk turner.
Han deltok i fire VM i turn for Jugoslavia. Hans første VM var i Luxembourg i 1911, her fikk han én medalje; bronse i skranke. 
Hans neste VM var i 1913, i Paris. Der fikk han ingen medaljer, men fikk en femteplass i den individuelle mangekampen. Neste VM ble ikke arrangert før i 1922, i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak landsmannen Leon Štukelj. Hele fem utøvere kom på delt femteplass i skranke. Igjen fikk han femteplass i den individuelle mangekampen. 
I neste VM, i Lyon i Frankrike i 1926, ble det på nytt sølv i lagkonkurransen, også denne gang bak Tsjekkoslovakia. Vidmar vant ingen apparatmedaljer denne gangen.


== Referanser ==
Midob

Midobene er en afrikansk etnisk gruppe eller stamme som tradisjonelt holder til nordøst i Darfurregionen i Sudan. Samlet utgjør de drøyt 140 000 mennesker. Omtrent halvparten snakker fortsatt et eget språk som er i nær slekt med nubisk og tilhører den nilosahariske språkfamilien. Den andre halvdelen er arabisert, det vil si at de har gått over til å bruke arabisk som morsmål. Midobene har tradisjonelt vært nomader og har særlig drevet med sauehold, men også med kameler og kveg i noen utstrekning.


== Referanser ==
Arabisering

Arabisering innebærer at en folkegruppe som opprinnelig snakket et annet språk til daglig, går over til å bruke arabisk som morsmål. På lengre sikt kan arabisering også innebære at en folkegruppe som har gått over til å snakke arabisk som morsmål, oppgir sin opprinnelige etniske identitet, og antar en arabisk identitet.
Asuka (forskningsstasjon)

Asuka (japansk: あすか基地, Asuka Kichi) er en japansk forskningsstasjon i Antarktis, beliggende 930 moh på Prinsesse Ragnhild Kyst nord for Sør-Rondane i Dronning Maud Land. Stasjonen åpnet desember 1984. I perioden 1987 til 1991 var stasjonen helårsbemmanet og det ble gjennomført forskning innen meteorologi, glasiologi, geofysikk og atmosfæriske studier.
Stasjonen ble stengt i desember 1991 og benyttes nå kun til uovervåkede meteorologiske observasjoner av National Institute of Polar Research. Mesteparten av bygningsmassen på 450 kvadratmeter er begravet under snø.


== Eksterne lenker ==
Antarctic Expedition. National Institute of Polar Research
MP35

MP35 (Maschinenpistole 35) er en maskinpistol brukt av Tyskland før og under andre verdenskrig.
Den ble utviklet tidlig på 1930-tallet av Emil Bergmann (sønn av Theodor Bergmann). Den er en enklere versjon av Bergmann MP34 (ikke til å bli forvekslet med MP34 fra Steyr), som igjen er bygget på Bergmann MP32 som det danske selskapet Schultz & Larsen produserte på lisens fra Bergmannselskapet. Den ble produsert på Bergmannfabrikken i Suhl og hos Walther Waffenfabrik i Zella-Mehlis, hvor 5 000 eksemplarer ble laget mellom 1936 og 1940. Ved krigsutbruddet ble produksjonen flyttet til Junker & Ruh (produksjonskode «ajf»), hvor omtrent 40 000 eksemplarer ble produsert frem til produksjonen stoppet i 1944. De aller fleste av disse ble levert til Waffen-SS.


== Design ==
MP35 har progressiv avtrekker for valg mellom hel- og halvautomatisk ild, fungerer med masseretardert sluttstykke og skyter fra åpent sluttstykke. Sikringen er plassert på venstre side av låsekassen. Mating av ammunisjon foregår ved at våpenmagasinet sitter på høyre side og tomhylsene kastes ut på venstre side. Løpet er innesluttet av en kjølekappe, og har munningsbrems foran. Den er kamret for ammunisjon i kaliber 9 x 19 mm Luger.


== Versjoner ==
Bergmann MP32 – brukt av Danmark, produsert av Schultz & Larsen
Bergmann MP34 – innført i Belgia som «Mitraillette 34»
Bergmann MP35 – benyttet av Wehrmacht og hovedsakelig brukt av Waffen-SSMP35 ble også eksportert til Bolivia, Etiopia, Spania og Sverige, (hvor den gikk under navnet Kpist m/39).
Kendra Bentley

Kendra Bentley (født 17. mai 1980) er en amerikansk modell som sammen med Freddy Holliday deltok i og vant sjette sesong av The Amazing Race. Hun har også hatt en gjesterolle i Scrubs.


== Eksterne lenker ==
(en) Kendra Bentley på Internet Movie Database
Fermenteringstank

En fermenteringstank er en tank, som oftest rustfritt stål som brukes for å gjæring av alkoholholdige drikker. I en fermenteringstank foregår det en kjemisk omdanning av karbohydrater til alkoholer.
Zhu Biao

Zhu Biao (kinesisk: 朱標, født 1355 i Kina, død 1392) var den kinesiske Hongwu-keiserens første sønn, og tronarving etter denne første keiser av Ming-dynastiet. 
Kronprins Zhu Biao gikk for å være mild til sinns. Han skal en gang ha spurt sin far hvorfor så mange av de ministre og generaler som hadde vært Ming-styrets pionerer ble drept eller forvist.  Faren skal ha svart at de var som tornene på en vinranke, og at han fjernet disse tornene før han overlot vinranken (kronekransen) til sin sønn.
Zhu Biao døde i 1392 i en alder av 38 år, således før han var blitt keiser ettersom Hongwu-keiseren overlevde ham. Keiseren bestemte da at Zhu Biaos sønn, Zhu Yunwen, skulle bli den neste keiser. Og slik ble det.


== Referanser ==
Cantus firmus

Cantus firmus (omtrentlig fastholdt sang, flertall Cantus firmi, forkortet c. f.) er betegnelsen på en melodi som danner basis for en polyfon komposisjon, det vil si ved at de andre stemmene veves rundt den faste cantus firmus-stemmen.
I middelalderens begynnende flerstemmighet ble den faste gregorianske melodien vanligvis sunget i tenorstemmen mens en, to og senere også tre andre stemmer sang rundt denne. Tenor kommer av latin tenere som betyr å holde, så tenorstemmen fikk sitt navn fordi den holdt cantus firmus.
Komposisjoner med cantus firmus var vanlige gjennom hele 1200-tallet. Nesten all musikk i Notre-Dame-skolen er med cantus firmus, i likhet med 1200-talls-motettene. Mange av disse motettene var skrevet med tekst på forskjellige språk, for eksempel med kirkelige latinske tekster i cantus firmus i den laveste stemmen og med kjærlighetsdikt på folkespråket i høyere toneleier, eller kirkelige tekster kunne synges til kjente verdslige melodier.
På 1300-tallet var teknikken i vanlig bruk for de fleste vokale kirkemusikalske verk, etter hvert med betydelige utbroderinger. Kontinentale komponister brukte gjerne isorytmikk, og i England eksperimenterte komponister med å la cantus firmus-melodien bevege seg fra stemme til stemme uten at den ble vesentlig endret. 
Barokk-komponister brukte gjerne cantus firmus-teknikker i instrumentalmusikken, spesielt i orgelbearbeidelser. Som de fleste kirkemusikk-komponister brukte Johann Sebastian Bach teknikken i sine kantater og orgelverk. En annen betydelig komponist av cantus firmus-verk var Johann Pachelbel.


== Litteratur ==
Martin Bieri: Ricercare. Verzeichnis cantus-firmus-gebundener Orgelmusik. Breitkopf & Härtel, Wiesbaden u. a. 2001, ISBN 3-7651-0371-3


== Kilder ==
Composing a cantus firmus Arkivert 12. mars 2017 hos Wayback Machine., openmusictheory.com
Engelsk Wikisource: «Counterpoint» i Catholic Encyclopedia (1913)
Mindetunnelen

Mindetunnelen er en foreslått firefelts tunnel på E39 fra Fjøsanger til Danmarks plass på søndre utfartsåre fra Bergen (Fjøsangerveien). Nordre tunnelinnslag er tenkt ved Forum kino like nord for Danmarks plass, og tunnelen skal gå 2,7 km med søndre innslag ved Kristianborgvannet på Fjøsanger. Tunnelen er foreløpig ikke kommet stort lenger enn til skissestadiet, og den er ikke er nevnt i Nasjonal transportplan 2006-15.
Danmarks plass, som i utgangspunktet var anlagt som et torg (Kronstadtorget) omgitt av butikker, restauranter, boliger og servicetilbud, fremstår idag som et gigantisk veikryss, med opptil ni filer for biltrafikk. Med Mindetunnelen vil biltrafikken bli lagt under jorden, og de tettbefolkede områdene Kronstad, Minde og Solheim vil få en lenge etterlengtet miljøforbedring når det gjelder støy og luftkvalitet. Forurensningen langs Fjøsangerveien og rundt Danmarks plass når stadig nivåer som gjør det helsefarlig å oppholde seg i området, og er en viktig bidragsyter til «giftlokket» som stadig legger seg over Bergensdalen om vinteren.
Mindetunnelen er et mulig knutepunkt for den planlagte Arnatunnelen.


== Fakta ==
Vei:  	Europavei 39
Veifunksjon:  Stamveg
Kommune: 	Bergen
Fylke: 	Vestland
Hensikt:  	Avlaste Danmarks plass og boligområder langs søndre innfartsåre til Bergen.
Finansiering: 	Bompenger
Totalkostnad: 	Ikke omtalt
Nasjonal transportplan: 	Ikke omtalt
Fase: 	Utredningsfase
Bevilgning: 	Ikke omtalt


== Eksterne lenker ==
«Blir trafikkryss i minst 20 nye år». www.bt.no. 28. august 2008.
Skansentunnelen (Bergen)

Skansentunnelen er en planlagt tunnel for å avlaste Bergen sentrum for biltrafikk. Det foreligger to alternative traséer for Skansentunnelen, hvorav den ene er en bytunnel mellom Christies gate og Bontelabo, og det andre tilknyttes Fløyfjelltunnelen og ender ved Bontelabo.  
Skansentunnelen inngår i Bergensprogrammet og det er utarbeidet kommunedelplan og konsekvensutredning for prosjektet. Konsekvensutredningen er godkjent av Vegdirektoratet. Foreløpig kostnadsoverslag ligger på ca. 430 millioner kroner. Prosjektet er planlagt gjennomført i perioden 2011 til 2015. 


== Fakta ==
Veg:  	585Fylkesvei 585
Vegfunksjon:  Stamveg
Kommune: 	Bergen
Fylke: 	Hordaland
Hensikt:  	Hovedmålet med tunnelen er å avlaste sentrum for biltrafikk, først og fremst over Torget og Bryggen. Skansentunnelen skal også redusere konfliktene i forhold til kulturminner, kulturmiljø og myke trafikanter i sentrum.
Finansiering: 	Bompenger
Totalkostnad: 	430 mill. NOK
Nasjonal transportplan: 	2011-15
Fase: 	Utredningsfase
Bevilgning: 	Ikke omtalt


== Eksterne lenker ==
Informasjon om tunnelen fra bergensprogrammet.no
Skansentunnelen

Skansentunnelen kan vise til:

Skansentunnelen (Bergen), en planlagt veitunnel på Rv 585.
Skansentunnelen (Trondheim), en veitunnel på Rv706.
Skansentunnelen (Trondheim)

Skansentunnelen er en undersjøisk veitunnel som går fra Ila under Skansenløpet til Brattøra i Trondheim. Tunnelen ble åpnet 27. mai 2010 som en del av åpningen av Nordre avlastningsvei. Den er Norges korteste undersjøiske veitunnel.


== Se også ==
IlsviktunnelenVeitunneler i Norge
Undersjøiske veitunneler i Norge


== Referanser ==


== Eksterne lenker ==
(en) Skansentunnelen (Trondheim) – kategori av bilder, video eller lyd på Commons 
Vegvesen.no – Skansentunnelen ferdig Arkivert 22. mars 2012 hos Wayback Machine.
Filmåret 1901

Filmåret 1901 er en oversikt over lanserte filmer, fødte og avdøde filmpersonligheter i 1901.


== Hendelser ==
Edwin S. Porter blir satt til å lede Thomas Edisons filmproduksjonsselskap.
Thomas Edison stenger "Ameriksa første filmstudio" Black Maria.


== Årets filmer ==
Fire!
Innsettingen av president McKinley (Tar presidenteden)
Star Theatre


== Fødsler ==

		
		


== Referanser ==


== Eksterne lenker ==
(en) 1901 in film – kategori av bilder, video eller lyd på Commons
Halo-serien

Halo-serien, ofte bare omtalt som Halo, er et science fiction-videospill laget av Bungie Studios og eid og produsert av Microsoft Game Studios.
Spillserien fungerer på plattformene Xbox, Xbox 360, Microsoft, Mac OS X og Xbox 1. Spillserien inkluderer Halo: Combat Evolved, Halo 2, Halo 3, Halo Wars, Halo wars 2, Halo 3: ODST, Halo: Reach, Halo: Combat Evolved Anniversary, Halo 2 Anniversary, Halo 4 og Halo 5


== Handling ==
For hundretusenvis av år siden hadde Forerunnerne ansvaret for ansvarsmantelen. Deres forløpere ønsket imidlertid å fjerne slik kraft fra Forerunners hender, og gi denne makten til menneskeheten. Som gjengjeldelse drev Forerunners nesten alle Forløperne til utryddelse. Blant de aller siste av Forløperne slapp man ut en spore, i håp om at denne skulle spre seg og gjenbefolke Forløperne. Dette spredte seg som ild i tørt gress. Men i stedet for å lage forløpere, laget sporen en parasitt kjent som flommen. Forløperne forsøkte å slåss mot flommen. Men flommen, som spredte seg gjennom angrep på levende liv, spredte seg snart over store deler av Melkeveien.
Etter å ha gått tom for alle strategier, finner Forerunners opp Halo Array - ring-formede megastrukturer som kan ødelegge alt levende liv i galaksen, for å stoppe flommen. Forløperne aktiverte ringene, og forsvant. Nesten hundre tusen år senere, på 2500-tallet, koloniserer menneskeheten i regi av FNs rom-kommando, eller UNSC, mange verdener takket være utviklingen. Spenninger mellom regjeringen og koloniene som ønsker uavhengighet utløser også voldelige sammenstøt.
UNSC sponser også SPARTAN-II-prosjektet for å skape en elite-gruppe av forbedrede super-soldater, hvis formål er å undertrykke opprørene i det skjulte. I år 2525 blir menneske-verdener angrepet av en teokratisk allianse av fremmede raser, kjent som Pakten. Paktens ledelse erklærer hele menneskeheten som kjettere, og en krenkelse av deres guder – Forløperne – og de begynner en hellig krig. Paktens overlegne teknologi, og mange flere soldater, er avgjørende. Selv om de er effektive, er spartanerne alt for få til å snu konflikten i menneskehetens favør.


== Eksterne lenker ==
(en) Halo hos VGMdb 
(en) Halo hos MobyGames
Utflukt

Utflukt er et idealistisk drevet tidsskrift som omhandler spørsmål innen kultur, litteratur og samfunnsspørsmål. Den redaksjonelle profilen er rettet mot feministiske perspektiver. Skribenter, illustratører og lesere er av begge kjønn, men redaksjonen består kun av kvinner. Tekstene er i ulike former; både tegneserier, bokanmeldelser, personlige essays, ledige samtaler og grundige artikler.
Tidsskriftet utkommer med fire nummer årlig, tre av dem med et klart definert tema som skribentene behandler relativt fritt. 
Første nummer av Utflukt kom ut i 1994.
Tidsskriftet mottar støtte fra Norsk kulturråd.


== Eksterne lenker ==
Tidsskriftets internettsider
Sabena

Sabena var et statlig belgisk flyselskap som ble stiftet i 1923, og eksisterte til det gikk konkurs i 2001.  Flyselskapet hadde base på Brussel lufthavn.  Navnet Sabena er en forkortelse for Société Anonyme Belge d'Exploitation de la Navigation Aérienne.


== Eksterne lenker ==
(nl) Offisielt nettsted 
(en) Sabena – kategori av bilder, video eller lyd på Commons 
(en) SABENA – galleri av bilder, video eller lyd på Commons
Nordnestunnelen (Bergen)

Nordnestunnelen er en foreslått veitunnel mellom Nøstet og Holbergsallmenningen i Bergen, som også skal være hovedinnkjørsel til Klostergarasjen.
Continental Airlines Flight 3407

Continental Airlines Flight 3407 var en innenriks passasjerflygning operert av Colgan Air mellom Newark Liberty International Airport (EWR) i New Jersey og Buffalo Niagara International Airport (BUF) i New York. Like etter siste melding fra flyet klokken 22:11 EST (03:11 UTC 13. februar 2009), styrtet flyet i et hus nordøst for Buffalo, i forstaden Clarence, 10 km  før BUFs rullebane 23. Totalt 50 mennesker ble drept inkludert to piloter, to kabinpersonaler, 44 passasjerer, en off-duty pilot og en beboer i huset. Besetningen sendte ikke nødsignal før styrten. Det var det første dødelige styrten for et sivilt passasjerfly i USA på to og et halvt år, forrige ulykke var styrten av Comair Flight 191.
Dette er den ulykken med en Dash 8 som har krevd flest liv.


== Referanser ==


== Eksterne lenker ==
NTSBs undersøkelsesrapport om ulykken publisert 2. februar 2010
Rapport om ulykken hos Avation Safety Network
Liang Yusheng

Liang Yusheng (kinesisk: 梁羽生, født som Chen Wentong 陳文統 den 5. april 1924 i fylket Mengshan i Guangxi i Kina, død 22. januar 2009 i Sydney i New South Wales i Australia) var en kinesisk wuxiaforfatter.


== Verker ==
Nü Di Qi Ying Zhuan (女帝奇英传)
Da Tang You Xia Zhuan (大唐游侠传)
Long Feng Bao Cha Yuan (龙凤宝钗缘)
Hui Jian Xin Mo (慧剑心魔)
Wu Lin Tian Jiao (武林天骄)
Kuang Xia Tian Jiao Mo Nü (狂侠天骄魔女)
Fei Feng Qian Long (飞凤潜龙)
Ming Di Feng Yun Lu (鸣镝风云录)
Feng Yun Lei Dian (风云雷电)
Huan Jian Qi Qing Lu (还剑奇情录)
Ping Zong Xia Ying Lu (萍踪侠影录)
San Hua Nü Xia (散花女侠)
Lian Jian Feng Yun Lu (联剑风云录)
Han Hai Xiong Feng (瀚海雄风)
Guang Ling Jian (广陵剑)
Sai Wai Qi Xia Zhuan (塞外奇侠传)
Bai Fa Mo Nü Zhuan (白发魔女传)
Qi Jian Xia Tian Shan (七剑下天山)
Jiang Hu San Nü Xia (江湖三女侠)
Bing Po Han Guang Jian (冰魄寒光剑)
Bing Chuan Tian Nü Zhuan (冰川天女传)
Yun Hai Yu Gong Yuan (云海玉弓缘)
Bing He Xi Jian Lu (冰河洗剑录)
Feng Lei Zhen Jiu Zhou (风雷震九洲)
Xia Gu Dan Xin (侠骨丹心)
You Jian Jiang Hu (游剑江湖)
Mu Ye Liu Xing (牧野流星)
Tan Zhi Jing Lei (弹指惊雷)
Jue Sai Chuan Feng Lu (绝塞传烽录)
Jian Wang Chen Si (剑网尘丝)
Huan Jian Ling Qi (幻剑灵旗)
Wu Dang Yi Jian (武当一剑)
Long Hu Dou Jing Hua (龙虎斗京华)
Cao Mang Long She Zhuan (草莽龙蛇传)


== Referanser ==


== Eksterne lenker ==
Liang Yusheng
Osmund Andersen Lømsland

Osmund Andersen Lømsland (født 2. juli 1765, død 25. august 1841) var gårdbruker og Eidsvollsmann.
Han ble født på Mosby i Oddernes. Han ble først bonde i Vennesla, samt elvefogd ved fløtningen i Otra. I 1806 kjøpte han gården Lømsland i Tveit.Han var valgt som første-representant til Riksforsamlingen i 1814 fra Mandals amt.. Lømsland fikk som første utsending ansvar for å føre reisekassen. Hans regnskap er bevart og gir viktig informasjon om reisen og oppholdet på Eidsvoll. Han tilhørte nok Unionspartiet, og var en av de som ba om sin stemme mot Eidsvollsgarantien protokollført.
Andersen Lømsland var ikke senere aktiv i politikken.
På hans grav på Tveit kirkegård ble det reist en bautastein 17. mai 1914. Hovedhuset på Lømsland brant ned for mange år siden.


== Litteratur ==
Kathrin Papst: Osmund Lømsland og gården Lømsland i Kristiansand, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014 s. 349-351. ISBN 978-08-02-44564-5
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814


== Referanser ==


== Eksterne lenker ==
(no) Osmund Andersen Lømsland hos Norsk senter for forskningsdata
Pondus

Pondus er en norsk tegneserie som tegnes og skrives av Frode Øverli. Serien er hovedsakelig tegnet i stripeformat, og utgis både som dagsstriper og søndagsstriper. Enkelte lengre historier har også blitt produsert, da vanligvis som spesialalbum og julehefter.
I forbindelse med 100-årsjubileet for tegneserier i Norge i 2011, var Pondus en av fire tegneseriefigurer som ble gjengitt på et norsk frimerke.


== Historie ==
Frode Øverli startet arbeidet med Pondus i 1995. Den gang het serien A-laget og handlet om tre fotballsupportere. To av dem ble senere utviklet til figurene i dag kjent som Pondus og Jokke. Da Ernie fikk sitt eget blad i 1996 var Pondus med på lasset og ble svært godt mottatt. Serien ble oppdaget av lokalavisen Vestnytt, og fikk umiddelbart fast spalteplass. Året etter ble Pondus plukket opp av Dagbladet, som har publisert i avisen siden. Pondus gis i dag ut i fler enn 130 aviser, blader og nettsteder i både inn- og utland.
Sommeren 2000 fikk Pondus sitt eget blad i Norge med 5 utgivelser i sitt første år. Fra og med 2001 har Pondus blitt publisert som fast månedsblad med 13 bladutgivelser i året. Frekvensen gikk senere ned til 12 utgaver årlig, og pr. 2019 utkommer bladet med 10 utgaver pr. år. I 2001 kom Pondus i tillegg som et eget blad i Sverige, og debuterte året etter som første Pondusbok på latin. Pondus er også oversatt til esperanto, og har siden 2007 blitt publiser på ungdomssidene Inter Ni Dirite i medlemsbladet til Norvega Esperantista Ligo. I tillegg har Pondus blitt utgitt i Danmark, Finland, Frankrike og England.
Pondus kom som julehefte for første gang i 1999, og har vært fast julehefte hvert år siden. I perioden 2002-2008 ble Pondus julehefte utgitt på de tre samiske språkene nordsamisk, sørsamisk og lulesamisk. I 2009 ble det kun utgitt på nordsamisk. 
Fra 2007 til 2018 ble Pondus utgitt på Egmont Serieforlaget. Før 2007 hadde Schibsted forlag vært ansvarlig for utgivelser av Pondus-bladene og -bøkene. Fra 2018 overtok nystartede Strand Forlag ansvaret for utgivelser av blader og bøker fra Egmont Serieforlaget.


== Figurer i serien ==


== Samlinger ==
I tillegg til månedsbladet blir stripene og søndagshalvsidene samlet kronologisk og nær komplett i innbundet bokform:


== Øvrige Pondus-utgivelser ==
Alt for Norge (1998)
Dovent øl og driftige damer (1999)
God Juling (1999)
Jokkes Jul (2000)
Jakten på Jokkes pappa (2001)
Julen 2001
Licetne interpellare? (2002)
Julen 2002
Julen 2003
Julen 2004
Julen 2005
Julen 2006
Mortales Clamores! (2007)
Julen 2007
Julen 2008
Julen 2009
Julen 2010
Julen 2011
Julen 2012
Pondus Maltrafoj (2013, Esperanto)
Julen 2013
Julen 2014
Julen 2015


== Referanser ==


== Eksterne lenker ==
Pondus.no – Offisiell side og blogg
Timelaps-video av Frode Øverli som tegner en Pondus-stripe
Stort video-intervju med Frode Øverli
Pondus-striper på Dagbladet.no – offisiell side
Les Pondus på bt.no
Pondus-rettigheter og publisering
Finland under Sommer-OL 1908

Finland under Sommer-OL 1908. 62 sportsutøvere fra Finland deltok i seks sporter, bryting, friidrett, skyting, stuping, svømming og turn, under Sommer-OL 1908 i London. Finland kom på trettendeplass med en gull-, en sølv- og tre bronsemedaljer.  


== Medaljer ==


== Medaljevinnerne ==


== Eksterne lenker ==
Resultater og profilside Arkivert 28. juli 2011 hos Wayback Machine. på sports-reference.com